**VI. majstrovstvá Európy v ľadovom hokeji** boli najkratšie ME v histórii. Na ich programe bol jediný zápas, ktorý sa uskutočnil v pondelok 21. februára 1921 v hlavnom meste Švédska Štokholme. Šampionátu sa zúčastnili iba dve reprezentácie, Švédsko a Česko-Slovensko.

Čo predchádzalo ME 1921
-----------------------

Šampionát v roku 1921 sa mal hrať pôvodne v Česko-Slovensku ako svetový (majstrovstvá sveta). Malo sa ho zúčastniť všetkých sedem účastníkov I. MS v roku 1920, ktoré boli zároveň aj olympijským turnajom v rámci VII. LOH v belgických Antverpách (ZOH v tom čase ešte neexistovali, prvé sa konali v roku 1924 vo francúzskom Chamonix). Keďže vedenie česko-slovenského hokeja sa obávalo nepriazne počasia, IIHF napopon ponúkla usporiadateľské právo Švédsku, ktoré ponuku prijalo. Potom však nielen zámorské hokejové veľmoci Kanada a USA, ale aj tri európske celky (Švajčiarsko, Francúzsko a Belgicko) nemali záujem absolvovať ďalekú cestu na sever Európy. Zostali tak len dvaja účastníci: domáce Švédsko a dvojnásobný majster Európy a zároveň najlepší európsky celok zo VII. LOH (a zároveň I. MS) 1920 Česko-Slovensko. Domáci usporiadatelia sa Česko-Slovensku za účasť na ME odvďačili možnosťou odohrať dve prípravné stretnutia proti švédskym klubovým celkom.

Výsledok
--------

|  |  |  |  |  |  |
| --- | --- | --- | --- | --- | --- |
| Pondelok21. február 1921 | Švédsko Švédsko | **6 : 4*( 4:1, 2:3 )*** | *Česko-Slovensko Česko-Slovensko* | Olympijský štadión v ŠtokholmeDivákov: 6000 | 
 |

* V tomto časovom období sa hral ľadový hokej na rozdiel od súčasnosti na dva polčasy.
* Výsledok stretnutia je sporný, švédska hokejová federácia uznáva konečný stav 7:4.
* Hralo sa pri umelom osvetlení na štadióne, ktorý slúžil V. letným olympijským hrám v roku 1912.

### Zostavy a góly

* ***Švédsko***: Säfwenberg – Lindqvist, Lundell – Arve, Burman, Johansson-Brandius, E. Svensson, E. Abrahamsson, Galin, Woodzack.
* ***ČSR***: Wälzer – Pešek-Káďa, Palouš - K. Hartmann, Šroubek, Jirkovský, V. Loos, Vindyš.
* **Góly**: Lundell 1, Burman 3, Brandius 2 – V. Loos, Pešek-Káďa, Šroubek, Jirkovský.

Súpisky účastníkov
------------------

**1. Švédsko Švédsko**  

Sven Säfwenberg - Einar Lundell, Einar Svensson - Wilhelm Arwe, Erik Burman, Georg Johansson-Brandius, Erik Abrahamsson, Gunnar Galin, Einar Lindqvist, Louis Woodzack.

**2. Česko-Slovensko Česko-Slovensko**  

Karel Wälzer (Jan Hamáček nenastúpil) - Karel Pešek-Káďa, Jan Palouš, Karel Hartmann - Josef Šroubek, Jaroslav Jirkovský, Vilém Loos, Otakar Vindyš (Jan Fleischmann, Kotrba, Trachta nenastúpili).   **Vedúci výpravy**: J. Říha, predseda hokejového zväzu.

Externé odkazy
--------------

* hockeyarchives.info/ (po francúzsky)
* discovery.yippieekiyay.com[nefunkčný odkaz] (po švédsky)
* avlh.sweb.cz/
* hokej.snt.cz/ Archivované 2013-04-24 na Wayback Machine
* iihf.szm.sk/

Zdroj
-----

* *Tento článok je čiastočný alebo úplný preklad článku Mistrovství Evropy v ledním hokeji 1921 na českej Wikipédii.*

| * z
* d
* u
Majstrovstvá Európy v ľadovom hokeji |
| --- |
| 
* 1910
* 1911
* 1912
* 1913
* 1914
* 1915
* 1916
* 1917
* 1918
* 1919
* 1920
* 1921
* 1922
* 1923
* 1924
* 1925
* 1926
* 1927
* 1928
* 1929
* 1930
* 1931
* 1932
* 1933
* 1934
* 1935
* 1936
* 1937
* 1938
* 1939
* 1940
* 1941
* 1942
* 1943
* 1944
* 1945
* 1946
* 1947
* 1948
* 1949
* 1950
* 1951
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991

 |